Document ID: 32001R1285

Kommissionens forordning (EF) nr. 1285/2001
af 28. juni 2001
om afvisning af en liste af ansøgninger om registrering af betegnelser, der er meddelt i henhold til artikel 17 i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 2796/2000(2), særlig artikel 17, og
ud fra følgende betragtninger:
(1) Der er endnu ikke truffet afgørelse om 314 tyske ansøgninger om registrering af "mineralvand" som beskyttet oprindelsesbetegnelse, der er meddelt i henhold til artikel 117, stk. 2, i forordning (EØF) nr. 2081/92.
(2) For mindst 125 af de 314 ansøgningers vedkommende er de foreslåede betegnelser ikke geografiske, og de er derfor ikke "oprindelsesbetegnelser" efter nævnte forordnings artikel 2, litra a).
(3) I henhold til artikel 2, stk. 3, i forordning (EØF) nr. 2081/92 kan visse traditionelle, eventuelt geografiske betegnelser, på visse betingelser betragtes som oprindelsesbetegnelser. Denne artikel, der er en undtagelse fra den almindelige regel, kan ikke anvendes på de 125 ansøgninger, fordi det ikke klart dokumenteres, at de foreslåede betegnelser traditionelt er blevet brugt til at henvise til et bestemt geografisk område. Derfor kan de 125 ansøgninger ikke registreres.
(4) I 15 af de 314 ansøgninger om registrering af "mineralvand", der er meddelt i henhold til artikel 17, stk. 2, i forordning (EØF) nr. 2081/92, er de foreslåede betegnelser geografiske, men indeholder "tal", der skal hjælpe med til at skelne mellem mineralvandsprodukter med den samme betegnelse. Oprindelsesbetegnelser, der indeholder "tal" accepteres ikke, da formålet med forordningen kun er at beskytte geografiske betegnelser. Derfor kan de 15 ansøgninger ikke registreres.
(5) De i denne forordning fastsatte foranstaltninger er i overensstemmelse med udtalelse fra Forskriftsudvalget for Geografiske Betegnelser og Oprindelsesbetegnelser -
UDSTEDT FØLGENDE FORORDNING:
Artikel 1
Ansøgningerne om registrering i henhold til artikel 17 i forordning (EØF) nr. 2081/92 af betegnelserne i bilaget til nærværende forordning afvises.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juni 2001.

Labels: 17
0
3
6
18